*Tämä artikkeli käsittelee pyöräilijä Tony Martinia. Muita samannimisiä henkilöitä löytyy täsmennyssivulta.*

**Tony Martin** (s. 23. huhtikuuta 1985 Cottbus, Saksan demokraattinen tasavalta) on saksalainen maantiepyöräilijä, joka kilpaili ammattilaisena vuosina 2006–2021. Hän voitti aika-ajon henkilökohtaisen maailmanmestaruuden neljä kertaa, joukkueaika-ajon kolmesti ja sekajoukkueiden aika-ajoviestin kerran. Lontoon olympialaisissa 2012 hän oli aika-ajossa toinen. Merkittävimmän etappikilpailun kokonaisvoittonsa hän saavutti Pariisi–Nizza-ajossa 2011.

Martin sai Fabian Cancellaran ja Gustav Larssonin jälkeen pronssia Mendrision MM-kilpailujen aika-ajossa 2009. Melbournen MM-kilpailuissa 2010 hän oli rengasrikosta huolimatta niin ikään kolmas aika-ajossa. Vuonna 2011 hän voitti Pariisi–Nizza-ajon 36 sekunnin erolla Andreas Klödeniin. Saman vuoden Ranskan ympäriajossa hän voitti Grenoblessa aika-ajona käydyn 20. etapin. Hän voitti 2011 aika-ajoetapin myös Espanjan ympäriajossa. Saman vuoden Kööpenhaminan MM-kilpailuissa hän voitti aika-ajon maailmanmestaruuden minuutin ja 15 sekunnin erolla Bradley Wigginsiin.

Lontoon olympialaisissa hän oli aika-ajossa hopealla jääden Wigginsille 42 sekuntia. Limburgin MM-kilpailuissa hän voitti toisen maailmanmestaruutensa aika-ajossa viiden sekunnin erolla Taylor Phinneyyn. Samoissa kilpailuissa hän oli mukana myös Omega Pharma-Quick Stepin joukkueaika-ajon kultaa voittaneessa joukkueessa. Ranskan ympäriajossa 2013 hän voitti aika-ajoetapin. Firenzen MM-kilpailuissa hän voitti aika-ajon 46 sekuntia ennen Bradley Wigginsia. Hän kuului jälleen myös joukkueaika-ajon voittaneeseen Omega Pharma-Quick Stepin joukkueeseen.

Ranskan ympäriajossa 2014 Martin voitti Mulhouseen päättyneen mäkisen 9. etapin 2 minuutin ja 45 sekunnin erolla lähdettyään yksin irti 59 kilometriä ennen maalia. Samassa kilpailussa hän voitti myös aika-ajoetapin. Hän voitti aika-ajon myös Espanjan ympäriajossa 2014. Ponferradan MM-kilpailuissa 2014 hän sai hopeaa aika-ajossa ja pronssia joukkueaika-ajossa. Ranskan ympäriajossa 2015 hän voitti neljännen etapin. Richmondin MM-kilpailuissa 2015 hän sai hopeaa joukkueaika-ajossa. Dohan MM-kilpailuissa 2016 hän voitti jälleen kultaa sekä aika-ajossa että joukkueaika-ajossa. Hän saavutti MM-hopeaa sekaviestissä Yorkshiren MM-kilpailuissa 2019. Hän päätti uransa sekajoukkueiden aika-ajoviestin maailmanmestaruuteen 2021.

Saavutuksia
-----------

Lähde: Cycling Archives

2003
Aika-ajon junioreiden Saksan mestaruus
2004
Ratapyöräilyn joukkuetakaa-ajon Saksan mestaruus
2005
Regio Tour International, etapin 4 (aika-ajo) voitto
2006
Thüringen-Rundfahrt, alle 23-vuotiaiden kilpailun kokonaisvoitto
Aika-ajon alle 23-vuotiaiden Saksan mestaruus
2007
Circuit des Ardennes, etapin 3 (aika-ajo) voitto
Rás Tailteann, kokonaiskilpailun voitto
Tour de l'Avenir, kokonaiskilpailussa toinen
2008
Hel van het Mergelland, voitto
Italian ympäriajo, toinen etapilla 21 (aika-ajo)
Ster Elektrotoer, prologin voitto
Tour de l’Ain, etapin 3b (aika-ajo) voitto
Saksan ympäriajo, etapin 8 (aika-ajo) voitto
MM-kilpailut, aika-ajossa seitsemäs
2009
Pariisi–Nizza, mäkikirikilpailun voitto
Critérium International, etapin 3 (aika-ajo) voitto
Bayern Rundfahrt, etapin 4 (aika-ajo) voitto
Sveitsin ympäriajo, kokonaiskilpailussa toinen, mäkikirikilpailun ja etapin 8 voitto
Ranskan ympäriajo, toinen etapilla 20
MM-kilpailut, aika-ajossa pronssia
2010
Kalifornian ympäriajo, etapin 7 (aika-ajo) voitto
Sveitsin ympäriajo, kokonaiskilpailussa kuudes, etapin 9 (aika-ajo) voitto
Saksan aika-ajomestaruus
Ranskan ympäriajo, toinen prologissa ja etapilla 19 (aika-ajo)
Eneco Tour, kokonaiskilpailun, nuorten kilpailun ja 7. etapin (aika-ajo) voitto
MM-kilpailut, aika-ajossa pronssia
2011
Volta ao Algarve, kokonaiskilpailun ja etapin 5 (aika-ajo) voitto
Pariisi–Nizza, kokonaiskilpailun ja etapin 6 (aika-ajo) voitto
Baskimaan ympäriajo, etapin 6 (aika-ajo) voitto
Tour de Romandie, kokonaiskilpailussa toinen
Ranskan ympäriajo, etapin 20 (aika-ajo) voitto
Espanjan ympäriajo, etapin 10 (aika-ajo) voitto
MM-kilpailut, aika-ajossa kultaa
Tour of Beijing, kokonaiskilpailun ja etapin 1 (aika-ajo) voitto
Chrono des Nations (aika-ajo), voitto
2012
Baskimaan ympäriajo, kokonaiskilpailussa viides
Belgian ympäriajo, kokonaiskilpailun ja etapin 4 (aika-ajo) voitto
Saksan aika-ajomestaruus
Olympialaisten aika-ajon hopeaa
Espanjan ympäriajo, etapilla 4 toinen
MM-kilpailut, aika-ajossa ja joukkueaika-ajossa kultaa
Tour of Beijing, kokonaiskilpailun ja etapin 2 voitto
2013
Volta ao Algarve, kokonaiskilpailun ja etapin 4 (aika-ajo) voitto
Tirreno–Adriatico, etapin 7 (aika-ajo) voitto
Baskimaan ympäriajo, etapin 6 (aika-ajo) voitto
Tour de Romandie, etapin 5 (aika-ajo) voitto
Belgian ympäriajo, kokonaiskilpailun ja etapin 3 (aika-ajo) voitto
Critérium du Dauphiné, 4. etapin (aika-ajo) voitto
Saksan aika-ajomestaruus
Ranskan ympäriajo, etapin 11 (aika-ajo) voitto
Espanjan ympäriajo, etapilla 11 (aika-ajo) toinen
MM-kilpailut, aika-ajossa ja joukkueaika-ajossa kultaa
Chrono des Herbiers, voitto
2014
Baskimaan ympäriajo, etappien 2 ja 6 (aika-ajo) voitto
Belgian ympäriajo, kokonaiskilpailun ja etapin 3 (aika-ajo) voitto
Sveitsin ympäriajo, kokonaiskilpailussa neljäs, etappien 1 ja 7 (aika-ajoja) voitto
Saksan aika-ajomestaruus
Ranskan ympäriajo, etappien 9 ja 20 (aika-ajo) voitto
Espanjan ympäriajo, etapin 10 (aika-ajo) voitto
MM-kilpailut, aika-ajossa hopeaa, joukkueaika-ajossa pronssia
2015
Volta ao Algarve, etapin 3 (aika-ajo) voitto
Tour de Romandie, etapin 6 (aika-ajo) voitto
Saksan aika-ajomestaruus
Ranskan ympäriajo, etapin 4 voitto, etapilla 1 (aika-ajo) toinen
Tour du Poitou-Charentes, kokonaiskilpailun voitto
MM-kilpailut, joukkueaika-ajossa hopeaa, aika-ajossa seitsemäs
2016
Saksan aika-ajomestaruus
Olympialaisten aika-ajossa 12:s
Britannian ympäriajo, etapin 7a (aika-ajo) voitto
MM-kilpailut, aika-ajossa ja joukkueaika-ajossa kultaa
2017
Volta a la Comunitat Valenciana, etapin 2 voitto
Belgian ympäriajo, kokonaiskilpailussa kolmas
Saksan aika-ajomestaruus
MM-kilpailut, aika-ajossa yhdeksäs
2018
Italian ympäriajo, 16. etapilla (aika-ajo) toinen
Saksan aika-ajomestaruus
MM-kilpailut, aika-ajossa seitsemäs
2019
Saksan aika-ajomestaruus
MM-kilpailut, sekaviestissä hopeaa, aika-ajossa yhdeksäs
2021
Saksan aika-ajomestaruus
MM-kilpailut, sekaviestissä kultaa, aika-ajossa kuudes

Lähteet
-------

1. 1 2 3 4 5 6 7 8 9 10  Tony Martin *cyclingarchives.com*. Viitattu 26.9.2021. (englanniksi)
2. ↑  Cancellara storms to third World time trial title *cyclingnews.com*.  24.9.2009.  Arkistoitu 25.9.2009. Viitattu 24.9.2009. (englanniksi)
3. ↑  Cancellara takes record breaking fourth time trial title *cyclingnews.com*.  30.9.2010. Viitattu 30.9.2010. (englanniksi)
4. ↑  Standing *letour.fr*. Viitattu 14.3.2011. (englanniksi)
5. ↑  Martin wins his first elite men's time trial world championship *cyclingnews.com*.  21.9.2011. Viitattu 22.9.2011. (englanniksi)
6. ↑  Tour-voittaja räjäytti pankin - Britannian kultatilastoon täytettä  1.8.2012. Yle Urheilu. Viitattu 1.8.2012.
7. ↑  Martin defends elite men's time trial world championship *cyclingnews.com*.  19.9.2012. Viitattu 19.9.2012. (englanniksi)
8. ↑  Tony Martin wins elite men's time trial world championship *cyclingnews.com*.  25.9.2013. Viitattu 26.9.2013. (englanniksi)
9. ↑  Tour de France: Tony Martin wins in Mulhouse *cyclingnews.com*.  13.7.2014. Viitattu 13.7.2014. (englanniksi)
10. ↑  ROAD CYCLING WORLD CHAMPIONSHIPS 2021 - HOW TONY MARTIN BOWED OUT IN PERFECT FASHION WITH GERMANY GOLD BEFORE RETIRING *eurosport.com*.  23.9.2021. Viitattu 26.9.2021. (englanniksi)
11. ↑  Young rider classification *cyclingnews.com*.  24.8.2010. Viitattu 26.8.2010. (englanniksi)


|  |  |  |  |
| --- | --- | --- | --- |
| 

| * n
* k
* m
Katjuša–Alpecinin pyöräilijät |
| --- |
|  |
| Battaglin • Biermans • Boswell • Cras • Debusschere • Dowsett • Fabbro • Gonçalves • Guerreiro • Haas • Haller • Hollenstein • Kittel • Kotsjetkov • Kuznetsov • Navarro • Politt • Smit • Špilak • Strakhov • Tanfield • Würtz Schmidt • Zabel • Zakarin |

 |